Apstiprināti

ar Tukuma novada Domes 24.11.2016.

lēmumu (prot. Nr.16, 28.§.)

**IZSOLES NOTEIKUMI**

Tukumā

2016.gada 24.novembrī **Nr.41**

(prot. Nr.16, 28.§.)

**Par pašvaldības nedzīvojamās telpas**

**Brīvības laukumā 18, Tukumā,**

**Tukuma novadā, nomas tiesību izsoli**

Noteikumi sastādīti, pamatojoties uz Publiskas personas finanšu līdzekļu un mantas izšķērdēšanas novēršanas likumu, Ministru kabineta 08.06.2010. noteikumiem Nr.515 "Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem"

**1. Vispārīgie jautājumi**

1.1. Mutiskā izsolē ar augšupejošu soli tiek nodota nomā Tukuma novada Domei piederošā nekustamā īpašuma Brīvības laukumā 18, Tukumā, Tukuma novadā, nedzīvojamā telpa. Izsoles objekts ir nedzīvojamā telpa ar kopējo platību 4,4 m2.

1.2. Tukuma novada pašvaldības īpašuma tiesības uz Īpašumu nav nostiprinātas zemesgrāmatā.

1.3. Nomas līgumā paredzētais izmantošanas veids – komercdarbība.

1.4. Iznomātājs – Tukuma novada Dome.

1.5. Izsoli rīko Tukuma novada Domes Īpašumu apsaimniekošanas un privatizācijas komisija (turpmāk – Komisija), kura izveidota ar Tukuma novada Domes 30.07.2009. lēmumu (prot. Nr.5, 4.§.).

1.6. Izsoles veids – pirmā mutiskā izsole.

1.7. Izsoles solis ir 0,10 EUR par vienu m2 (bez PVN) mēnesī.

1.8. Izsoles mērķis ir iznomāt minētās nedzīvojamās telpas par maksimāli lielāko cenu, nosakot pretendentu, kas šādu cenu piedāvās ar mutiskās izsoles metodi.

1.9. Izsoles dalības maksa – 25,00 EUR (divdesmit pieci eiro).

1.10. Izsoles nodrošinājums – 100,00 EUR(viens simts eiro)

1.11. Izsoles dalības maksa un izsoles nodrošinājums, atsevišķos maksājumos iemaksājams līdz 2016.gada 13.decembrim plkst.12:00. Tukuma novada Domes, reģistrācijas Nr.90000050975, AS „Swedbank” norēķinu kontā LV17HABA0001402040731, kods: HABALV22.

**2. Izsoles sākumcena un nomas līguma termiņš**

2.1. Nomas maksas par 1 m2 mēnesī sākumcena 8,00 EUR (astoņi eiro) bez PVN, kas kopumā sastāda 35,20 EUR (trīsdesmit pieci eiro un 20 centi) bez PVN mēnesī.

2.2. Nomas līgums tiek slēgts uz 12 (divpadsmit) gadiem.

**3.** **Izsoles priekšmeta nomas īpašie nosacījumi**

3.1. Iznomātājam ir tiesības uzteikt līgumu, brīdinot nomnieku trīs mēnešus iepriekš, ja nedzīvojamās telpas tiks izmantotas izsoļu noteikumos un nedzīvojamo telpu nomas līgumā neparedzētiem mērķiem, neatlīdzinot nomnieka zaudējumus, kas saistīti ar līguma pirmstermiņa izbeigšanu.

3.2. Nomniekam nav tiesību nomas objektu nodot apakšnomā bez Iznomātāja rakstiskas piekrišanas.

3.3. Papildus nomas maksai, nomnieks maksā nekustamā īpašuma nodokli.

3.4. Nomnieks patstāvīgi slēdz līgumus ar pakalpojumu sniedzējiem un nodrošina nedzīvojamo telpu uzturēšanu atbilstoši normatīvo aktu prasībām.

3.5. Nomnieks nomas līgumu paraksta 30 (trīsdesmit) darbdienu laikā no izsoles rezultātu spēkā stāšanās dienas. Izsoles rezultāti stājas spēkā dienā, kad tos apstiprina Tukuma novada Dome.

3.6. Izsoles noteikumiem tiek pievienota publicējamā informācija par nomas objektu (pielikumā).

**4.** **Informācijas publicēšanas kārtība**

4.1. Informācija par izsoli tiek ievietota Tukuma novada pašvaldības tīmekļa vietnē [www.tukums.lv](http://www.tukums.lv), norādot šādas ziņas:

4.1.1. nedzīvojamo telpu adresi un sastāvu,

4.1.2. izsoles laiku un vietu,

4.1.3. izsoles sākumcenu,

4.1.4. kur un kad var iepazīties ar izsoles nolikumu,

4.1.5. kā var vienoties par nedzīvojamo telpu apskates vietu un laiku,

4.1.6. kur un kad var pieteikties dalībai izsolē.

4.2. Ar izsoles noteikumiem, interesenti var iepazīties Tukuma novada Domes Īpašumu nodaļā, Talsu ielā 4, Tukumā, 3.stāvā, 315.kabinetā, tālr.63107228, un Tukuma novada pašvaldības tīmekļa vietnē [www.tukums.lv](http://www.tukums.lv).

4.3. Iznomātājam ir tiesības publiskot informāciju par izsoles izsludināšanu masu saziņas līdzekļos, kā arī informēt par to personas, kas iepriekš izteikušas vēlmi nomāt konkrētās nedzīvojamās telpas.

**5. Izsoles dalībnieki**

5.1. Par izsoles dalībnieku var kļūt ikviena fiziska vai juridiska persona, kurai saskaņā ar spēkā esošajiem normatīvajiem aktiem ir tiesības nomāt nedzīvojamās telpas un kura ir reģistrēta normatīvajos aktos noteiktā kārtībā, ja:

5.1.1. izsoles dalībnieks nav parādā Tukuma novada Domei saskaņā ar citām līgumsaistībām,

5.1.2. Tukuma novada Dome nav lauzusi jebkādu līgumu ar izsoles dalībnieku tā rīcības dēļ.

5.2. Izsoles dalībniekam, reģistrējoties izsolei, rakstiski jāapliecina, ka šo noteikumu 5.1.punktā minētie ierobežojumi uz viņu neattiecas. Ja tiek atklāts, ka izsoles dalībnieks ir sniedzis nepatiesas ziņas, izsoles dalībnieks tiek svītrots no izsoles dalībnieku saraksta un viņam netiek atmaksāta dalības maksa.

5.3. Visiem izsoles dalībniekiem, kas vēlas piedalīties izsolē, jāiemaksā izsoles dalības maksa 25,00 EUR (divdesmit pieci eiro) un izsoles nodrošinājums 100,00 EUR(viens simts eiro).

5.4. Dalībnieki, kuri nav iemaksājuši dalības maksu un nodrošinājumu līdz šajos noteikumos norādītajam termiņam, netiks pielaisti izsolē.

**6. Dalībnieku reģistrācijas kārtība**

6.1. Dalībniekiem jāreģistrējas uz izsoli Tukuma novada Domē, Talsu ielā 4, Tukumā, 315.kabinetā ne vēlāk kā līdz 2016.gada 13.decembra plkst.12:00.

6.2. Izsoles dalībniekiem, kuri vēlas reģistrēties, Komisijai jāiesniedz šādi dokumenti:

6.2.1. fiziskām personām:

6.2.1.1. personu apliecinošs dokuments, ja fizisku personu pārstāv tās pilnvarnieks, tad notariālā kārtībā apliecināta pilnvara (oriģināleksemplārs) un pilnvarnieka pases kopija uzrādot oriģinālu,

6.2.1.2. kvīts par dalības maksas samaksu (oriģināls),

6.2.1.3. kvīts par nodrošinājuma maksas samaksu (oriģināls),

6.2.1.4. iesniegums, kurā norādīts, ar kādu darbības veidu nomas objektā izsoles dalībnieks nodarbosies.

6.2.2. juridiskām personām:

6.2.2.1. ja komersantu nepārstāv tās likumīgais pārstāvis, bet pilnvarnieks, viņš iesniedz Administratīvā procesa likumā noteiktajā kārtībā noformētu pilnvaru, kā arī likumīgā pārstāvja vai pilnvarnieka pases kopiju, uzrādot oriģinālu,

6.2.2.2. kvīts par dalības maksas samaksu (oriģināls),

6.2.1.3. kvīts par nodrošinājuma maksas samaksu (oriģināls),

6.2.2.4. iesniegums, kurā norādīts, ar kādu darbības veidu nomas objektā izsoles dalībnieks nodarbosies.

6.3. Izsoles dalībnieks tiek reģistrēts izsoles reģistrācijas lapā, iesniegšanas secībā, kurā tiek norādītas šādas ziņas:

6.3.1. dalībnieka kārtas numurs;

6.3.2. vārds, uzvārds (juridiskām personām tās pilns nosaukums);

6.3.3. personas kods (juridiskām personām reģ. Nr.);

6.3.4. adrese;

6.3.5. reģistrācijas datums.

6.4. Izsoles dalībnieks netiek reģistrēts, ja:

6.4.1. nav sācies vai jau beidzies dalībnieku reģistrācijas termiņš;

6.4.2. nav uzrādīti un iesniegti nepieciešamie dokumenti;

6.4.3. izsoles dalībnieks neatbilst šo noteikumu 5.1.punktā minētajām prasībām.

6.5. Izsoles dalībnieks parakstās, ka ir iepazinies ar izsoles noteikumiem.

6.6. Pieteikuma dokumenti jāsagatavo valsts valodā. Ārvalstīs izdotiem vai dokumentiem svešvalodā jāpievieno apliecināts dokumenta tulkojums valsts valodā.

6.7. Ja noteiktā termiņā izsolei ir reģistrējies tikai viens dalībnieks, tad Komisija lemj par nomas tiesību piešķiršanu vienīgajam reģistrētajam izsoles dalībniekam par izsoles sākuma cenu.

6.8. Personām, kuras vēlas vērot izsoli, jāsamaksā izsoles dalības maksa Tukuma novada Domes kasē Talsu ielā 4, Tukumā, 10,00 *euro* (desmit *euro*). Izsoles dalības maksa nav jāmaksā Valsts kontroles un tiesībsargājošo institūciju darbiniekiem, valsts un pašvaldību iestāžu pilnvarotiem pārstāvjiem.

**7. Izsoles norise**

7.1. Izsole notiks 2016.gada 13.decembrī, Tukuma novada Domē, Tukumā, Talsu ielā 4, Sēžu zālē, plkst. 13:00.

7.2. Izsoli vada Komisijas priekšsēdētājs. Tas, atklājot izsoli nosauc savu vārdu, uzvārdu un katra izsoles komisijas locekļa uzvārdu, raksturo izsolāmo nomas objektu un paziņo tā nomas sākotnējo cenu, kā arī summu, par kādu cena katrā nākamajā solī tiek paaugstināta, tas ir 0,10 EUR par vienu m2 bez PVN mēnesī.

7.3. Izsole tiek protokolēta. Ja kāds izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar izsoles dalībnieka parakstu izsoles dalībnieku sarakstā.

7.4. Izsoles dalībnieki solīšanas procesā paceļ savu reģistrācijas kartīti ar numuru. Komisijas priekšsēdētājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem vairs augstāku cenu nepiedāvā, Komisijas priekšsēdētājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj paziņojumu par to, ka Komisijas priekšsēdētājs pieņēmis vairāk solījumu, un šis piesitiens noslēdz izsoli. Ja vairāki izsoles dalībnieki nosauc vienu augstāko cenu, Komisijas priekšsēdētājs kā solījumu pieņem tikai pirmo cenas pieteikumu.

7.5. Ja kāds izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar izsoles dalībnieka parakstu izsoles dalībnieku sarakstā.

7.6. Izsoles dalībnieks, kurš piedāvājis visaugstāko cenu, ar savu parakstu protokolā apliecina savu gribu nomāt pašvaldības nedzīvojamās telpas par nosolīto, protokolā norādīto cenu. Izsoles dalībnieks, kurš nosolījis nomas tiesības, bet neparakstās protokolā, tādējādi ir atteicies no nomas tiesībām. Viņš tiek svītrots no izsoles dalībnieku saraksta, un viņam netiek atmaksāta iemaksātā nodrošinājuma nauda. Nedzīvojamo telpu nomas tiesības tiek piedāvātas izsoles dalībniekam, kurš nosolījis nākamo augstāko cenu.

7.7. Ja izsolei reģistrējies viens izsoles dalībnieks, izsole atzīstama par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.

7.8. Izsoles dalībniekiem izsoles dalības nauda netiek atgriezta.

**8. Izsoles rezultātu apstiprināšana**

8.1. Tukuma novada Dome izsoles rezultātus apstiprina 30 (trīsdesmit) dienu laikā pēc Komisijas lēmuma.

8.2. Informācija par izsoles rezultātu apstiprināšanu un nomas tiesību piešķiršanu divu darbdienu laikā pēc izsoles rezultātu apstiprināšanas tiek publicēta Tukuma novada pašvaldības tīmekļa vietnē [www.tukums.lv](http://www.tukums.lv).

8.3. Komisija, par pašvaldības īpašuma – nedzīvojamo telpu nomas izsoli, divos eksemplāros sastāda izsoles protokolu. Izsoles protokola pirmais eksemplārs un bankas dokumenti paliek Komisijas rīcībā, protokola otrais eksemplārs tiek nodots pašvaldības īpašuma nomas tiesību nosolītājam, pēc tā pieprasījuma.

**9. Līguma slēgšana un norēķinu kārtība**

9.1. Izsoles dalībnieks, kurš nosolījis pašvaldības īpašuma nomas tiesības, 30 (trīsdesmit) dienu laikā no dienas, kad Tukuma novada Dome apstiprinājusi izsoles rezultātus, noslēdz līgumu ar pašvaldību par pašvaldības īpašuma – nedzīvojamo telpu nomu.

9.2. Ja izsoles dalībnieks 30 (trīsdesmit) dienu laikā no izsoles rezultātu apstiprināšanas nav noslēdzis nomas līgumu, viņš zaudē tiesības uz pašvaldības īpašuma nomu. Komisija informē par šo faktu pašvaldību un piedāvā īpašumu nomāt izsoles dalībniekam, kurš izsolē nosolījis nākamo augstāko nomas maksu, un divu darbdienu laikā pēc minētā piedāvājuma nosūtīšanas nodrošina minētās informācijas publicēšanu Tukuma novada pašvaldības tīmekļa vietnē [www.tukums.lv](http://www.tukums.lv).

9.3. Izsoles dalībnieks, kurš nosolījis nākamo augstāko nomas maksu, atbildi uz piedāvājumu sniedz divu nedēļu laikā pēc tā saņemšanas dienas. Ja izsoles dalībnieks piekrīt parakstīt nomas līgumu par paša nosolīto augstāko nomas maksu, septiņu darbdienu laikā, pēc izsoles uzvarētāja apstiprināšanas Tukuma novada Domē, viņš paraksta nomas līgumu. Informācija par nomas līguma noslēgšanu ne vēlāk kā divu darbdienu laikā pēc tā spēkā stāšanās tiek publicēta Tukuma novada pašvaldības tīmekļa vietnē [www.tukums.lv](http://www.tukums.lv).

9.4. Izsoles dalībnieka, kurš nosolījis īpašuma nomas tiesības, piedāvātā augstākā summa ar attiecīgajām nodevām jāmaksā nomas līgumā noteiktajā kārtībā.

9.5. Izsoles dalības nauda netiek ieskaitīta norēķinos par telpu nomu.

9.6. Izsoles nodrošinājums tiek ieskaitīts telpu nomas maksas norēķinos par pirmo nomas gadu.

**10. Gadījumi, kad izsole uzskatāma par nenotikušu**

10.1. Izsole atzīstama par nenotikušu vai izbeidzama bez rezultāta:

10.1.1. ja izsolei nav reģistrējies neviens izsoles dalībnieks,

10.1.2. ja tiek noskaidrots, ka nepamatoti norādīta kāda izsoles dalībnieka piedalīšanās izsolē vai nepareizi norādīts kāds pārsolījums,

10.1.3. ja tiek konstatēts, ka bijusi noruna kādu atturēt no piedalīšanās izsolē,

10.1.4. ja izsolāmās īpašuma nomas tiesības ieguvusi persona, kurai nav bijis tiesību piedalīties izsolē,

10.1.5. ja izsolē starp tās dalībniekiem konstatēta vienošanās, kas ir iespaidojusi izsoles rezultātus vai gaitu,

10.1.6. ja Komisija un Tukuma novada Dome nav apstiprinājusi izsoles rezultātus,

10.1.7. ja pēc noteiktā termiņa nomas tiesību nosolītājs nav noslēdzis līgumu ar pašvaldību un, ja nākamais izsoles dalībnieks, kurš solījis nākamo lielāko cenu, pašvaldības noteiktā termiņā nav izteicis vēlmi slēgt nomas līgumu.

**11. Komisijas tiesības un pienākumi**

11.1. Komisijas darbu vada tās priekšsēdētājs. Komisijas darbu, tai skaitā izsoles norises dokumentēšanu, nodrošina Komisijas sekretārs. Komisijas sekretārs nav Komisijas loceklis.

11.2. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.

11.3. Komisija pieņem lēmumu ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.

11.4. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē izsoles protokolā un viņš šādā gadījumā nav atbildīgs par Komisijas pieņemto lēmumu.

11.5. Izsoles noslēguma protokolā norāda šādu informāciju:

11.5.1. Iznomātāja nosaukums (vārds, uzvārds) un adrese, izsoles veids, nomas tiesību priekšmets;

11.5.2. datums, kad paziņojums par izsoli publicēts Tukuma novada pašvaldības mājas lapā;

11.5.3. Komisijas sastāvs;

11.5.4. izsoles sākumcena;

11.5.5. pieteikumu iesniegšanas termiņš, izsoles norises vieta, datums un laiks;

11.5.6. izsolei reģistrējušos dalībnieku vārds, uzvārds vai nosaukums, un citi šo personu identificējošie dati;

11.5.7. izsoles dalībnieka vārds, uzvārds vai nosaukums, ar kuru nolemts slēgt nomas līgumu, nomas maksa, līguma darbības termiņš;

11.5.8. pamatojums lēmumam par izsoles dalībnieka/u izslēgšanu no dalības izsolē;

11.5.9. lēmuma pamatojums, ja Iznomātājs pieņēmis lēmumu pārtraukt izsoli.

11.6. Komisijas lēmums par izsoles rezultātu stājas spēkā pēc tā apstiprināšanas Tukuma novada Domē.

Pielikums

Tukuma novada Domes 24.11.2016.

 noteikumiem Nr.41 (prot.Nr.16, 28.§.)

 **Publicējamā informācija par nomas objektu**

|  |  |
| --- | --- |
| Nomas objekts | Nedzīvojamajā telpa Brīvības laukumā 18, Tukumā, Tukuma novadā. Izsoles objekts ir nedzīvojamā telpa ar kopējo platību 4,4 m2  |
| Nomas tiesību izsoles veids | Pirmā atklātā mutiskā izsole ar augšupejošu soli. |
| Iznomājamā objekta nosacītā nomas maksa | 8,00EUR(bez PVN) par vienu m2 mēnesī. |
| Maksimālais iznomāšanas termiņš  | 12 (divpadsmit) gadi. |
| Nomas objektu raksturojošā informācija un citi iznomāšanas nosacījumi | Nomas tiesību ieguvējam nav tiesību nomas objektu nodot apakšnomā. |
| Izsoles solis |  0,10 EUR(bez PVN) par vienu m2 mēnesī  |
| Izsoles rīkošanas un pretendentu pieteikšanās laiks un vieta | Tukuma novada Dome, Talsu ielā 4, Tukumā, Tukuma novadā, sēžu zālē 2016.gada 13.decembrī plkst. 13:00. Persona, kura vēlas nomāt nomas objektu, ierodas ar personas apliecinošu dokumentu un iesniedz pieteikumu, kurā norāda: fiziska persona – vārdu, uzvārdu, personas kodu, deklarētās dzīvesvietas adresi, juridiskā persona, arī personālsabiedrība, – nosaukumu (firmu), reģistrācijas numuru un juridisko adresi;nomas tiesību pretendenta pārstāvja vārdu, uzvārdu un personas kodu (ja ir);elektroniskā pasta adresi (ja ir);nomas objektu; nomas laikā plānotās darbības nomas objektā.Pieteikumu var iesniegt Tukuma novada Domē Talsu ielā 4, Tukumā, Tukuma novadā, 315.kabinetā, sākot no informācijas publicēšanas dienas Tukuma novada pašvaldības tīmekļa vietnē [www.tukums.lv](http://www.tukums.lv) līdz 2016.gada 13.decembra plkst. 12:00. |
| Iznomājamā objekta apskates vieta un laiks | Katru darba dienu, saskaņojot to pa tālruni 26001624 (D.Šmite) |
| Izsoles rīkotājs | Tukuma novada Domes Īpašumu apsaimniekošanas un privatizācijas komisija.Izsoles rezultātus apstiprina Tukuma novada Dome.  |
| Citi noteikumi | Nedzīvojamo telpu nomas līgums tiek noslēgts 30 (trīsdesmit) dienu laikā no izsoles rezultātu apstiprināšanas dienas.  |